ไม่รู้ว่าเป็นเพราะอะไรค่ะ ชอบเจ็บหัวใจจี๊ดๆ แต่ก็ไม่ถึงกับบ่อย สาเหตุเกิดจากอะไรคะ
อาการเจ็บหัวใจจิ๊ด เข้าใจว่าท่านผู้ถามคงถามถึงหน้าอกด้านซ้าย มักพบบ่อยในคนปกติ ซึ่งอาจเกิดจากการใช้กล้ามเนื้อหน้าอกมากไป อาจไปยกของหนัก หรือทำกิจกรรม เล่นกีฬาหักโหม ที่กระทบกับกล้ามเนื้อนี้ เลยมีอาการปวดจิ๊ดๆ เล็กน้อยได้ หรือบางครั้งเกิดจากความวิตกกังวลมากไป ถ้านานๆเกิดทีก็ดูอาการไปก่อนครับ หรือ ถ้าเป็นบ่อยอาจใช้ยานวด พวกยาหม่อง ยาลดปวดได้บ้าง โดยทั่วไปจะหายไปเองใน 2-3 วัน แต่ถ้าปวดมาก แน่นๆเหมือนมีอะไรมากดทับหน้าอก หรือ พร้อมกับร้าวไปปลายแขน เจ็บนานกว่า 30 นาทีอาจเป็นโรคหัวใจขาดเลือด มักพบในคนสูงอายุ ที่มีโรคเรื้อรัง จึงควรไปพบอายุรแพทย์เพื่อทำการตรวจรักษาให้ละเอียดครับ